સારાંશ માટે દસ્તાવેજ: કામની રાહ જોતાં મહિલાઓ

ધારાવી બે મહિના પહેલાં દેશમાં કોરોના 'હૉટસ્પૉટ' તરીકે જાણીતું હતું, પરંતુ આ ઝૂંપડપટ્ટીએ કોવિડનો સફળતાપૂર્વક સામનો કર્યા પછી 'ધારાવી મૉડલ' દેશભરમાં ચર્ચાનું કેન્દ્ર બન્યું છે.

'મિશન ધારાવી' એ જીત મેળવી છે. તેના માટે પાલિકા, સામાજિક સંસ્થાઓ, પોલીસ અને ડૉક્ટરોને શ્રેય જાય છે.

એપ્રિલ-મે દરમિયાન મુંબઈમાં કોરોના વાઇરસ ફેલાવવા લાગ્યો હતો. ધારાવીમાં દરરોજ કોવિડ-19ના 60, 80 અથવા ક્યારેક 100 કેસ નોંધાતા હતા.

પરંતુ યોગ્ય પગલાં લીધાં બાદ હવે ધારાવીમાં સિંગલ ડિજિટના કોરોના કેસ નોંધાય છે.

7 જુલાઈ, મંગળવારે ધારાવીમાં એક જ કોરોનાનો ચેપગ્રસ્ત દર્દી મળી આવ્યો હતો. કોરોના કેસનો ડબલિંગ રેટ લગભગ 430 દિવસનો છે.

ધારાવી : જુલાઈમાં દર્દીઓના આંકડા

ધારાવીની સફળતાનું કારણ શું છે?

ધારાવીમાં સાંકડી ગલીઓમાં ઘરો પાસપાસે આવેલાં છે

ધારાવીમાં 2.5 વર્ગ કિલોમીટર વિસ્તારમાં 9 લાખથી વધુ લોકો રહે છે. આવી મુશ્કેલીવાળી સાંકડી જગ્યામાં તેઓએ કોરોનાને કેવી રીતે હરાવ્યો? 

મહાપાલિકાના (બીએમસી)ના ડેપ્યુટી કમિશનર કિરણ દીઘાવકરે જણાવ્યું હતું કે "ધારાવીમાં કોરોનાના ચેપ વધતો રોકવામાં ત્રણ પરિબળોએ મહત્ત્વની ભૂમિકા નિભાવી છે."

"વધુ અને વધુ પરીક્ષણો, દરેક ઘરની મુલાકાત લઈને લોકોનું પરીક્ષણ અને હૉસ્પિટલ અથવા ક્વૉરેન્ટીન સેન્ટરમાં શંકાસ્પદ દર્દીને અલગ પાડવા."

દીઘાવકરે વધુમાં ઉમેર્યું કે "ધારાવીમાં ઘરો એકદમ નાના વિસ્તારમાં એકબીજા સાથે આવેલાં છે. એક ઘરમાં 10 લોકો રહે છે. તેથી ધારાવીમાં સોશિયલ ડિસ્ટન્સિંગ શક્ય નથી."

"મકાનો નાનાં હોવાને લીધે હોમ ક્વૉરેન્ટીનનો પણ સવાલ હતો. શંકાસ્પદ વ્યક્તિઓને જુદા કરીને તેમને ઘરમાંથી કાઢીને સંસ્થાકીય ક્વૉરેન્ટીન સેન્ટરમાં રાખવામાં આવ્યા."

"લોકો ડૉક્ટરો પાસે આવે તેની રાહ જોયા વિના ડૉક્ટરો દરેક ઘરે ગયા અને કેસની ઓળખ કરી. આ ધારાવીના કેસોની સંખ્યાને ઘટાડવાનો મહત્ત્વનો મુદ્દો બની ગયો."

કોરોનાનો ધારાવીમાં પ્રવેશ એ દરેક માટે ખતરાની ઘંટી સમાન હતું. જો આ ગીચ વિસ્તારના લોકોને ચેપ લાગ્યો હોત અને તે કોઈ સમુદાયમાં ફેલાયો હોત તો પરિસ્થિતિ કાબૂમાંથી બહાર થઈ હોત.

તેથી વહીવટીતંત્રે ધારાવી પર ધ્યાન કેન્દ્રિત કર્યું. કોરોના તીવ્રતાથી ફેલાય છે, તેથી ધારાવીમાં કોરોના કેસની સંખ્યામાં વધારો થવા લાગ્યો. પણ જૂન મહિના પછી ધારાવીમાં કોરોના નિયંત્રણમાં આવી ગયો.

આઈપીએસ અધિકારી નિયતિ ઠાકર-દવે મુંબઈના ઝોન-5નાં ડેપ્યુટી પોલીસ...\nદસ્તાવેજની સમાન ભાષામાં સારાંશ:
એશિયાની સૌથી મોટી ઝૂંપડપટ્ટી ધારાવીએ કરી બતાવ્યું છે કે આપણે કોરોના સામેનું યુદ્ધ જીતી શકીએ છીએ.